Kelliem għall-Kungress Nazzjonali Afrikan, il-partit li nhar l-Erbgħa rebaħ l-elezzjoni ġenerali Fl-Afrika t’Isfel, qal li r-rebħa kienet daqstant konvinċenti għax huma żammew il-wegħda li jtejbu l-ekonomija u jnaqqsu l-qagħad. Din kienet il-ħames rebħa konvinċenti għall-ANC minn meta spiċċa l-apartheid fil-pajjiż. Il-partit kien mistenni jirbaħ din l-elezzjoni wkoll, anke jekk b’maġġoranza mnaqqsa minħabba l-problemi ekonomiċi u skandli ta’ korruzzjoni. Iżda l-kelliem qal li l-elettorat ma nesiex kemm ħadem il-partit biex waqqaf is-supremazija tal-bojod. Fl-elezzjoni vvutaw aktar minn 72 fil-mija. Il-Kungress Nazzjonali Afrikan kiseb 64 fil-mija tal-voti, bl-Alleanza Demokratika żżid fil-voti u spiċċa t-tieni bi 22 fil-mija.